639 
der forekomme i alle de finske Dialekter og maa være op¬ 
tagne under lignende Forhold som de fra gotisk laante Ord. 
Men snart efter begynde saa Finnerne at splitte sig og 
udbrede sig, næppe paa én Gang, men lidt efter lidt, dels 
Syd om den finske Bugt, hvor de trænge de lettiske Folk 
noget tilbage, dels i Finland. Denne sidste Bevægelse staar 
rimeligvis i Forbindelse med Slavernes Fremtrængen mod 
Nord, i det mindste se vi af de Ord, som fra slavisk 
(russisk) ere optagne i finsk, at en Indflydelse fra denne 
Side ikke begynder at gjøre sig gjældende, og at altsaa de 
to Stammer ikke blive Naboer, førend efter at Finnerne 
ere sprængte fra hinanden; thi russiske Laaneord træffe vi 
væsentlig kun i de østlige Dialekter af det finske. 
Til Slutning maatte endnu bemærkes, at det ikke blot 
er -Ost for den botniske Bugt, at de gotiske Sprog have efterladt 
sig saa mangfoldige Minder i de finske Sprog, men det er 
ogsaa paa den skandinaviske Halvø, i lappisk. Det lappiske 
Sprog indeholder nemlig i alle Dialekter en stor Mængde 
Ord, optagne fra nordisk (og udelukkende derfra, ikke til¬ 
lige fra gotisk saaledes som i finsk). De ældste af ,disse 
Laaneord, der findes i lappisk, stemme paa det allernær¬ 
meste med det Sprog, vi have i de ældste Runeindskrifter 
fra den ældre Jernalder efter den Læsning af disse, som 
er hævdet af Prof. Bugge og Dr. Wimmer, og det er vel 
det stærkeste Bevis for, at denne Læsning i det væsentlige 
er rigtig; ja, Ordforraadet paa dette Trin lære vi vel endog 
langt fyldigere at kjende gjennem lappisk end af disse 
korte Indskrifter. Derefter fortsættes Indvirkningen paa 
lappisk i en uafbrudt Strøm saa godt som helt ned til 
Nutiden. Dersom nu Nogen skulde falde paa at bruge 
dette som Bevis for, at Nordboerne ere vandrede ind Nord 
fra, maa man bestemt protestere derimod, og det samme 
gjælder, hvis nogen deraf vilde slutte, at Lapperne i Old¬ 
tiden have boet væsentlig sydligere end nutildags, ja, at de 
endog havde været hele den skandinaviske Halvøs ældste 
Beboere. De ere uden al Tvivl fra først af indvandrede 
